CELEX: 32017D2354
Language: hr
Date: 2017-12-14 00:00:00
Title: Provedbena odluka Komisije (EU) 2017/2354 оd 14. prosinca 2017. o odobravanju proširenja uporabe sjemenki biljke chia (Salvia hispanica) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2017) 8470)

16.12.2017   
            
            
               HR
            
            
               Službeni list Europske unije
            
            
               L 336/49
            
         PROVEDBENA ODLUKA KOMISIJE (EU) 2017/2354
   оd 14. prosinca 2017.
   o odobravanju proširenja uporabe sjemenki biljke chia (Salvia hispanica) kao novog sastojka hrane u skladu s Uredbom (EZ) br. 258/97 Europskog parlamenta i Vijeća
   
      
         (priopćeno pod brojem dokumenta C(2017) 8470)
      
   
   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               U skladu s Uredbom (EZ) br. 258/97 Odlukom Komisije 2009/827/EZ (2) odobreno je stavljanje na tržište sjemenki biljke chia (Salvia hispanica) kao novog sastojka hrane za uporabu u krušnim proizvodima.
            
         
               (2)
            
            
               U skladu s Uredbom (EZ) br. 258/97 Provedbenom odlukom Komisije 2013/50/EU (3) odobreno je proširenje uporabe sjemenki biljke chia (Salvia hispanica) kao novog sastojka hrane za uporabu u sljedećim dodatnim kategorijama hrane: pečeni proizvodi, žitarice za doručak, mješavine voća, orašastih plodova i sjemenki te pretpakirane sjemenke biljke chia kao takve.
            
         
               (3)
            
            
               Irska agencija za sigurnost hrane izdala je 18. rujna 2015. u skladu s Uredbom (EZ) br. 258/97 dopis o odobrenju proširenja uporabe sjemenki biljke chia (Salvia hispanica) kao novog sastojka hrane za uporabu u dodatnim kategorijama hrane, odnosno u voćnim sokovima i mješavinama voćnih sokova.
            
         
               (4)
            
            
               Društvo MEGGLE Hrvatska d.o.o. podnijelo je 5. rujna 2016. nadležnom tijelu Hrvatske zahtjev za proširenje uporabe sjemenki biljke chia (Salvia hispanica) kao novog sastojka hrane za uporabu u dodatnim kategorijama hrane, odnosno u jogurtu.
            
         
               (5)
            
            
               Nadležno tijelo Hrvatske izdalo je 11. siječnja 2017. izvješće o početnoj procjeni. U tom je izvješću zaključeno da proširenje uporabe i predložene najveće dopuštene količine uporabe sjemenki biljke chia (Salvia hispanica) ispunjavaju kriterije za novu hranu utvrđene člankom 3. stavkom 1. Uredbe (EZ) br. 258/97.
            
         
               (6)
            
            
               Komisija je 16. siječnja 2017. izvješće o početnoj procjeni proslijedila ostalim državama članicama.
            
         
               (7)
            
            
               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 ostale države članice uložile su obrazložene prigovore, posebno zbog nedostatnih informacija. Dodatnim objašnjenjima koje je dostavio podnositelj zahtjeva otklonjena je zabrinutost država članica i Komisije.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Sjemenke biljke chia (Salvia hispanica) kako su navedene u Prilogu ovoj Odluci mogu se staviti na tržište Unije kao novi sastojak hrane za uporabu u jogurtu s najvećim dopuštenim sadržajem od 1,3 g cijelih sjemenki biljke chia u 100 g jogurta ili 4,3 g cijelih sjemenki biljke chia u 330 g jogurta (porcija).
   Članak 2.
   Oznaka sjemenki biljke chia (Salvia hispanica) koja se ovom Odlukom odobrava za uporabu pri označivanju hrane jest „sjemenke biljke chia (Salvia hispanica)”.
   Članak 3.
   Ova je Odluka upućena društvu MEGGLE Hrvatska d.o.o., Zeleno polje 34, 31 000 Osijek, Hrvatska.
   
      Sastavljeno u Bruxellesu, 14. prosinca 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 43, 14.2.1997., str. 1.
   
   
      (2)  Odluka Komisije 2009/827/EZ od 13. listopada 2009. o odobravanju stavljanja na tržište sjemenki biljke chia (Salvia hispanica) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 294, 11.11.2009., str. 14.).
   
      (3)  Provedbena odluka Komisije 2013/50/EU od 22. siječnja 2013. o odobravanju proširenja uporabe sjemenki biljke chia (Salvia hispanica) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 21, 24.1.2013., str. 34.).
   
      PRILOG
      
         SPECIFIKACIJE SJEMENKI BILJKE CHIA (SALVIA HISPANICA)
      
      
         Opis
      
      Biljka chia (Salvia hispanica L.) jest ljetna zeljasta jednogodišnja biljka iz porodice Labiatae. Sjemenke se nakon berbe mehanički čiste. Uklanjaju se cvjetovi, listovi i drugi dijelovi biljke.
      
         Sastav sjemenki biljke chia (Salvia hispanica)
      
      
                  Suha tvar
               
               
                  91–96 %
               
            
                  Bjelančevine
               
               
                  19–25,6 %
               
            
                  Masti
               
               
                  28–34 %
               
            
                  Ugljikohidrati (1)
                  
               
               
                  24,6–41,5 %
               
            
                  Sirova vlaknina (2)
                  
               
               
                  20–32 %
               
            
                  Pepeo
               
               
                  4–6 %
               
            
         (1)  U ugljikohidrate se uključuje i vrijednost vlakana (EU: CH označuje dostupne ugljikohidrate = šećer + škrob).
      
         (2)  Sirova vlaknina dio je vlakana koji se uglavnom sastoji od neprobavljive celuloze, pentozana i lignina.